สี่ห้าปีมานี้มีตุ่มน้ำใสที่ง่ามมือทั้งสองข้าง และลามขึ้นไปที่หลังนิ้วมือบริเวณก่อนข้อต่อนิ้ว รวมถึงมีอาการเจ็บคอ มีเสมหะช่วงเช้าหลังตื่นนอนสม่ำเสมอ ห้าเดือนที่ผ่านมาแขนเริ่มชา และเริ่มลืมสองสามวันที่ผ่านมาที่ฝ่าเท้ามีตุ่มแดงๆขึ้นใต้ผิวหนัง จนนูนออกมาคล้ายๆอาการของซิฟิลิส ไม่ก็โรคมือเท้าปาก แต่พักนี้เริ่มมีอาการท้องเสีย... สงสัยจังเลยครับว่าเป็นโรคอะไรกันแน่ เคยไปตรวจเมื่อสามเดือนที่แล้ว ตรวจซิฟิลิส ตรวจเอดส์ ไม่พบปฏิริยาใดๆ ... แต่นี่เพิ่งครบ 6 เดือน หลังจากมีเพศสัมพันธ์มา 16 วัน ต้องไปตรวจเลือดอีกไหมครับ
 อาการตุ่มน้ำใสตามง่ามมือและหลังมือ หลังเท้าน่าจะเกิดจากภูมิแพ้ แบบ Atopic eczema มากกว่า เป็นโรคที่ไม่ทราบสาเหตุแน่ชัด มักเกิดจากกรรมพันธุ์ แต่ต้องแยกกับโรคที่มีตุ่มน้ำใสอักเสบอื่นๆ เช่น โรคไวรัส เริม งูสวัด โรคต่อมเหงื่ออักเสบ ต่อมผิวหนังอักเสบจากตุ่มหนอง มีแบคทีเรียเข้าแทรก โรคมือปากเท้า พบเฉพาะในเด็กครับผู้ใหญ่ไม่ค่อยเจอครับ จึงไม่น่าจะคิดถึงโรคนี้ การเจ็บคออาจเกิดจากลำคออักเสบเรื้อรัง การสูบบุหรี่ นอนกรน ก็ได้ครับ ควรไปพบแพทย์ผิวหนังเพื่อทำการรักษาให้ตรงกับโรคครับ-ส่วนอาการชาๆ ที่แขน ให้ลองปรึกษาแพทย์ทางกระดูก หรือ ระบบประสาท อาจเกิดจากกระดูกกดทับเส้นประสาท ที่คอ หรือ ตรงร่องแขน ใต้ไหปลาร้า ตรงเส้นประสาทออกมาเลี้ยงแขนก็ได้-อาการท้องเสีย โดยทั่วไปคนเราก็เป็นได้อยู่แล้ว ถ้าไม่รักษาสุขอนามัยในการกินอาหาร อาหารที่ปนเปื้อนแบคทีเรียหรือ สารพิษที่เกิดจากแบคทีเรีย-ถ้าตรวจเลือดต่างๆ แล้วไม่พบผิดปกติ ก็ไม่จำเป็นต้องตรวจซ้ำครับ ถ้าไม่มี พสพ เพิ่มเติม เกิดภาวะเสี่ยงขึ้นมาอีก นอกจากมีอาการเพิ่มเติม ไม่ควรกังวลมาก ยิ่งวิตกกังวลมาก ยิ่งเกิดโรคมากขึ้นครับ ขอให้ออกกำลังกายสม่ำเสมอ ทานอาหารที่ครบ 5 หมู่ ไม่เครียดไม่คิดมาก พักผ่อนนอนหลับให้ได้มากๆ หลีกเลี่ยงพฤติกรรมเสี่ยงต่างๆ ก็จะช่วยให้อาการของดีขึ้นไม่มากก็น้อย